
E L Ő T E R J E S Z T É S

Sülysáp Város Önkormányzata Képviselő-testületének

2017. január 26-án tartandó munkaterv szerinti ülésére

12. napirendhez

Tárgy: A helyi termelői piac működéséről és üzemeltetéséről szóló önkormányzati rendelet módosítása
Tisztelt Képviselő-testület!
A Képviselő-testület tavaly augusztusban módosította a helyi termelői piac működéséről és üzemeltetéséről szóló 18/2014. (XI. 28.) önkormányzati rendeletét, többek között elrendelte, hogy a piacon elektromos áramot használó árusok 500 Ft/berendezés/alkalom díjat fizessenek a helypénzen felül.
Sajnos az eltelt időszak azt mutatja, hogy a rendelkezés ilyen formában nem alkalmazható, mert aránytalanul terheli a kereskedőket, ezért szükséges a használat és a díjak kategorizálása. 
Ennek érdekében a következő tarifákat javasoljuk berendezésenként:


1-1000 Wattig 100 Ft


1001-2000 Wattig 200 Ft


2001-3000 Wattig 300 Ft

3 kW feletti berendezés a piacon nem használható.
Mindezek alapján a mellékelt rendelettervezetet terjesztem elő szíves megtárgyalásra és elfogadásra.
Sülysáp, 2017. január 20.


Horinka László s.k.


polgármester
MELLÉKLET

Sülysáp Város Önkormányzata Képviselő-testületének
.../2017. (...) önkormányzati rendelete
a helyi termelői piac működéséről és üzemeltetéséről szóló 

18/2014. (XI. 28.) önkormányzati rendelet módosításáról
Sülysáp Város Önkormányzatának Képviselő-testülete az Alaptörvény 32. cikk (2) bekezdésében rögzített eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) 14. pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III. 13.) Korm. rendeletben foglaltak alapján a helyi termelői piac működéséről és üzemeltetéséről a következőket rendeli el:

1. §
A helyi termelői piac működéséről és üzemeltetéséről szóló 18/2014. (XI. 28.) önkormányzati rendelet 2. mellékletének 6. pontja helyébe a következő rendelkezés lép:

6. elektromos áram vételezésének díja 2017. február 1-jétől:

	berendezés teljesítménye
	fizetendő díj

	1-1000 W
	100 Ft

	1001-2000 W
	200 Ft

	2001-3000 W
	300 Ft

	A díjat berendezésenként kell megállapítani, és az összes használt berendezésre meg kell fizetni. 3 kW-nál nagyobb teljesítményű elektromos berendezés piacnapokon nem használható.


2. §
E rendelet a kihirdetését követő napon lép hatályba, majd az azt követő napon hatályát veszti.
Sülysáp, 2017. január 26.

Horinka László
dr. Tóth Krisztina

